कानपुर. यहां से गुजर रही झारखंड संपर्क क्रांति एक्सप्रेस ट्रेन में एक नाबालिग लड़की से छेड़छाड़ का मामला सामने आया है। बताया जा रहा है कि दिल्ली से रांची जा रही ट्रेन के एसी कोच में गुरुवार तड़के एक टीटीई ने नाबालिग लड़की से अश्लील हरकतें की। घबराई लड़की ने पूरी घटना अपने माता-पिता को बताई। इसके बाद उन्होंने ट्रेन में हंगामा शुरू कर दिया।
ट्रेन के इलाहाबाद से निकलने पर परिजनों ने घटना की सूचना जीआरपी कंट्रोल रूम को दी। कंट्रोल की सूचना पर मुगलसराय में जीआरपी ने आरोपी टीटीई को अरेस्ट कर लिया। बता दें कि कुछ दिनों पहले भी इस तरह का मामला सामना आया था, जब अलीगढ़ में रेल विभाग में कार्यरत महिला आइएएस अफसर से ट्रेन में छेड़छाड़ की गई थी।
hin_Deva hin_Deva